Mineraližed Veded

Mineraližed Veded (,  Mineralnie Vodi) om Venäman lidn Stavropolin randan suves, Mineraližiden Veziden lidnümbrikon (edel 2015. vot — rajonan, mülütihe sihe vl 2010) administrativine keskuz. Mülüb Kavkazižed Mineraližed Veded-regionha.

 Istorii 
Eländpunktan aluz om pandud vl 1878 kuti Sultanovskii-žilo raudtestancijannoks «Rostov Donal — Vladikavkaz»-jonol. Udesnimitihe sidä Illarionovskii-žiloks vl 1898. Vspäi 1922 om lidnan statusanke da nügüdläiženke nimenke.

Mineraližed Veded šingotasoiš sömtegimišton edheotandoil (leibtegim, veden butiliruindan tegimed, oludentegim, vintegim, konditerine ceh), mugažo kivenümbriradai tegim, Irkutskan raudbetonan tegimen filial i karvfabrik ratas.

 Geografijan andmused 
Lidn sijadase Kumanjogen oiktal randal (Kaspijan meren bassein), 300 m keskmäižel korktusel valdmeren pindan päl.

Matkad Stavropolihesai om 135 km lodeheze orhal vai 170 km avtotedme. Lähembaine lidn om Železnovodsk vižtoštkümnes kilometras suvipäivlaskmha avtotedme.

 Tobmuz 
Edel 2015. vot lidn oli rajonan erigoittud lidnankundaks.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 76 728 ristitud, rajonan pol', vn 2021 — 70 485 ristitud. Vl 2017 lidnan ristitišt oli 75 381 eläjad. Kaikiš suremb lidnan ristitišt oli 88..89 tuhad eläjid vll 1997−2007 (89 336 rist. vl 2004).

Rahvahad (enamba 1 % vl 2010): venälaižed — 82,6 %, armenijalaižed — 8,7 %, ukrainalaižed — 1,3 %, grekalaižed — 1,1 %, toižed rahvahad — 5,2 %, rahvahuden ozutandata — 1,1 %.

Ortodoksižen hristanuskondan seičeme pühäpertidMineraližiden Veziden pühäpertid sobory.ru-saital.  oma kaičenus i saudud lidnas: Jumalanmaman Katken päjumalanpert' (om saudud vll 1990−1997), viž jumalanpertid i ph. Jurgii-vägestusenkandajan časoun'. Armenižen jumalankodikundan «Surb Hač»-pühäpert'Armenižen jumalankodikundan pühäpertin sait (surbkhach.ru).  radab. Protestantizman kaks' pühäpertid oma avaitud: seičemenden päivän adventistoiden jumalanpert' i baptistoiden loičendpert'.

Lapsiden opendusen aluzkundad oma severz'-se päivkodid, keskškolad. Professionaližen opendusen aluzkundad: Mineraližveziden regionaline äiprofil'ne kolledžMineraližveziden regionaližen äiprofil'žen kolledžan sait (mrmk-college.ru). , raudtetransportan kolledžMineraližveziden raudtetransportan kolledžan sait (мкжт.рф). , Stavropolin randan muzikaližen kolledžan filial, Rostovan torguimiž-ekonomižen tehnikuman filial, üläopendusen aluzkundoiden koume filialad.

 Transport 
Pened avtobusad i taksid oma kundaližeks transportaks lidnas, avtobusad ühtenzoittas lidnad regionan eländpunktoidenke. Federaline «Kavkaz»-mante (R-217) läbitab lidnad. Mineraližed Veded-raudtestancii radab vl 1875, sen nimituz oli Sultanovskai () vhesai 1922.

Regionan rahvahidenkeskeine civiline Mineraližed Veded-lendimport M. Ju. Lermontovan nimedMineraližed Veded-lendimportan sait (mvairport.ru).  (MRV / МРВ / URMM, 2,5 mln passažiroid vl 2019) levineb nelläs kilometras lidnaspäi.

 Galerei 


 Homaičendad 

 Irdkosketused 
 Mineraližiden Veziden lidnümbrikon tobmuden oficialine sait (min-vodi.gosuslugi.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Stavropolin randan lidnad
*